**DĖL rOKIŠKIO RAJONO SAVIVALDYBĖS TARYBOS 2016 M. SPALIO 28 D. SPRENDIMO NR. TS-180 ,,DĖL ROKIŠKIO RAJONO SAVIVALDYBĖS ADMINISTRACIJOS CENTRALIZUOTOS BUHALTERINĖS APSKAITOS TVARKYMO“ DALINIO PAKEITIMO**

2020 m. vasario 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 5 dalimi, 18 straipsnio 1 dalimi, Lietuvos Respublikos buhalterinės apskaitos įstatymo 10 straipsnio 4 dalimi, Lietuvos Respublikos viešojo sektoriaus atskaitomybės įstatymu, Lietuvos Respublikos finansų ministro 2005 m. gegužės 25 d. įsakymu Nr. 1K-170 ,,Dėl viešojo sektoriaus subjektų buhalterinės apskaitos organizavimo tvarkos aprašo patvirtinimo“, Rokiškio rajono savivaldybės taryba

n u s p r e n d ž i a:

1. Papildyti Rokiškio rajono savivaldybės tarybos 2016 m. spalio 28 d. sprendimu Nr. TS-180 ,,Dėl Rokiškio rajono savivaldybės administracijos Centralizuotos buhalterinės apskaitos tvarkymo“ patvirtintą Rokiškio rajono savivaldybės administracijos Centralizuotos buhalterinės apskaitos skyriaus centralizuotai vedamos buhalterinės apskaitos biudžetinių įstaigų sąrašą 25 punktu ir įrašyti žodžius „Biudžetinė įstaiga Rokiškio rajono Obelių gimnazija“.

2. Pavesti Rokiškio rajono savivaldybės administracijos direktoriui:

2.1 papildyti Rokiškio rajono savivaldybės administracijos Centralizuotos buhalterinės apskaitos skyriaus nuostatus ir darbuotojo pareiginius nuostatus 1 punkte nurodytoms funkcijoms vykdyti;

2.2 organizuoti buhalterinių paslaugų sutarties dėl centralizuotos buhalterinės apskaitos tvarkymo sudarymą.

3. Pavesti biudžetinės įstaigos Rokiškio rajono Obelių gimnazijos direktorei organizuoti apskaitos duomenų suvedimą į finansų valdymo apskaitos kompiuterinę programą pagal viešojo sektoriaus apskaitos ir finansinės atskaitomybės standartus iki 2020 m. birželio 30 d.

4. Biudžetinės įstaigos Rokiškio rajono Obelių gimnazijos buhalterinę apskaitą vesti centralizuotai nuo 2020 m. liepos 1 d.

5. Sprendimą skelbti savivaldybės interneto svetainėje www.rokiskis.lt.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) – Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**rOKIŠKIO RAJONO SAVIVALDYBĖS TARYBOS sprendimo projekto ,,DĖL rOKIŠKIO RAJONO SAVIVALDYBĖS TARYBOS 2016 M. SPALIO 28 D. SPRENDIMO NR. TS-180 ,,DĖL ROKIŠKIO RAJONO SAVIVALDYBĖS ADMINISTRACIJOS CENTRALIZUOTOS BUHALTERINĖS APSKAITOS TVARKYMO“ DALINIO PAKEITIMO“ AIŠKINAMASIS RAŠTAS**

2020-02-27

Rokiškis

**Parengto sprendimo projekto tikslai ir uždaviniai.**

Tarybos sprendimo projekto tikslas – pavesti Rokiškio rajono savivaldybės administracijos Centralizuotos buhalterinės apskaitos skyriui vesti biudžetinės įstaigos Rokiškio rajono Obelių gimnazijos buhalterinę apskaitą.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 5 dalis, 18 straipsnio 1 dalis, Lietuvos Respublikos buhalterinės apskaitos įstatymo 10 straipsnio 4 dalis, Lietuvos Respublikos viešojo sektoriaus atskaitomybės įstatymas, Lietuvos Respublikos finansų ministro 2005 m. gegužės 25 d. įsakymas Nr. 1K-170 ,,Dėl viešojo sektoriaus subjektų buhalterinės apskaitos organizavimo tvarkos aprašo patvirtinimo“.

**Sprendimo projekto esmė.**

Papildyti Rokiškio rajono savivaldybės tarybos 2016 m. spalio 28 d. sprendimo Nr. TS-180 ,,Dėl Rokiškio rajono savivaldybės administracijos Centralizuotos buhalterinės apskaitos tvarkymo“ patvirtintą Rokiškio rajono savivaldybės administracijos Centralizuotos buhalterinės apskaitos skyriaus centralizuotai vedamos buhalterinės apskaitos biudžetinių įstaigų sąrašą 25 punktu, įrašant žodžius „Biudžetinė įstaiga Rokiškio rajono Obelių gimnazija“, kadangi Rokiškio rajono savivaldybės administracijos Centralizuotos buhalterinės apskaitos skyrius nuo 2020 m. liepos 1 d. pradės vesti biudžetinės įstaigos Rokiškio rajono Obelių gimnazijos buhalterinę apskaitą centralizuotai. Biudžetinės įstaigos Rokiškio rajono Obelių gimnazijos direktorei pavedama organizuoti apskaitos duomenų suvedimą iki 2020 m. birželio 30 d. į finansų valdymo apskaitos kompiuterinę programą pagal viešojo sektoriaus apskaitos ir finansinės atskaitomybės standartus.

**Galimos pasekmės, priėmus siūlomą tarybos sprendimo projektą:**

**teigiamos** – mažėja darbuotojų skaičius;

**neigiamų -** nenumatoma.

**Finansavimo šaltiniai ir lėšų poreikis**. Nėra.

**Kokia sprendimo nauda Rokiškio rajono gyventojams.** Tiesioginės naudos rajono gyventojams nėra.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Centralizuotos buhalterinės apskaitos skyriaus vedėja Rita Baltakienė